Death of a Ladies’ Man

Death of a Ladies' Man er Leonard Cohens femte studioalbum, utgitt i 1977. Det nådde nr. 20 på VG-lista.
Sammen med produsent Phil Spector skrev han 15 sanger, hvorav 8 kom med på platen. For noen av sporene rakk ikke Cohen å spille inn mer enn midlertidig vokal før han ble utestengt fra studio av Spector, som mikset albumet på egen hånd. Hans «Wall of Sound» gjorde at det musikalske resultatet skilte seg dramatisk fra Cohens spinkle lydbilde folkrock-stil. Cohen selv var tydelig misfornøyd med resultatet. Spector skal ha tatt det Cohen oppfattet som uferdige prøveinnspillinger og egenrådig mikset albumet ferdig. Cohen var kjent for en gjennomtenkt og omstendelig arbeidsmåte, mens Spector arbeidet raskt og resolutt. Spector hadde en bevæpnet livvakt (en pensjonert US Marshal), og Spector hadde selv en pistol i skulderhylster (den skal ikke ha vært ladet). Etter en innspillingsøkt tok Spector med seg råopptakene og reiste hjem eller til ukjent sted sammen med sin livvakt. Cohen og Spector hadde svært ulike kunstneriske ideer, og hele innspillingsperioden var konfliktladet. Spector var labil med et uforutsigbart humør. Under en opphetet diskusjon i studio skal Spector ha truet Cohen med pistolen for å få viljen sin (Spector sonet for et drap i 2003 da han døde i 2021).Albumet blir omtalt som mer kommersielt enn Cohens tidligere utgivelser. Det var opptil 40 musikere og 17 sangere i studio under innspillingen. Spectors «wall of sound» var vanskelig å forene med Cohens lavmælte, akustiske stil. Under en innspillingsøkt dukket Bob Dylan og Allen Ginsberg opp og ble av Spector beordret til å kore på den burleske sangen «Don't Go Home with Your Hard-On». Ifølge Ginsberg var Spector høy på kokain og helt hysterisk. Dylan og Ginsberg hadde med seg whiskey som de forsynte seg av. De spøkte med at det var så mange jøder i rommet at det kunne avholdes bar mitzvah. Samarbeidet med Spector resulterte verken i særlig salg eller gode kritikker. I USA var kritikerne imøtekommende og beskrev albumet som en uvanlig hybrid. Dette var Spector i sin mest utstyrlige «wagnerske periode», bemerket Cohen, som syntes at platen inneholdt mange gode sanger der ordene ble borte i miksingen.Death of a Ladies' Man var opprinnelig utgitt på Warner Communications, men ble tatt inn i Cohen-katalogen til Columbia Records. Det ble lansert på CD i 1990.
Rolling Stones’ anmelder mente at deler av albumet har førsteklasses kvalitet og at Spector viste godt håndlag med en for ham ukjent sjanger. Anmelderen mente at Cohens karakteristiske tekster kommer tydelig frem.I 2020 kom filmen Death of a Ladies' Man regissert av Matt Bissonnette med Gabriel Byrne i hovedrollen. Tittelen er hentet fra albumet, og filmen er inspirert av Cohens arbeider.


== Sporliste ==

Skrevet av Leonard Cohen (tekst) og Phil Spector (musikk)«True Love Leaves No Traces» (4.23)
«Iodine» (5.01)
«Paper Thin Hotel» (5.39)
«Memories» (5.57)«I Left a Woman Waiting» (3.25)
«Don't Go Home with Your Hard-On» (5.33)
«Fingerprints» (2.55)
«Death of a Ladies' Man» (9.19)


== Sanginformasjon ==
«True Love Leaves No Traces», «Iodine» og (delvis) «Memories» er duetter med Ronee Blakley.
Tidlige versjoner av «Iodine» (kalt «Guerrero») og «Don't Go Home with Your Hard-On», begge med musikk av John Lissauer, var fremført live allerede i 1975.
Av sangene på albumet er kun «Iodine» og «Memories» spilt live. Et konsertopptak av sistnevnte finnes på albumet Field Commander Cohen: Tour of 1979 (2001).
«Memories» er også et av segmentene i kortfilmen I Am a Hotel (1983), hvor Leonard Cohens opphold på et hotell utgjør rammehistorien.
Tittelsangen «Death of a Ladies’ Man» er registrert med alternativ tittel «No One Watching». [1]


== Musikere ==

Leonard Cohen, vokal
Phil Spector, gitar, tangenter, koring, rytme- og vokalarrangement, produsent
Ronee Blakley, vokal, koring
Hal Blaine, trommer
Bobby Bruce, fele
Brenda Bryant, koring
Conte Candoli, trompet
Jesse Ed Davis, gitar
Billy Diez, koring på «Don't Go Home with Your Hard-On»
Steve Douglas, saksofon (også solist), fløyte
Oma Drake, koring
Bob Dylan, koring på «Don't Go Home with Your Hard-On»
Gene Estes, perkusjon
Venetta Fields, koring
Gerry Garrett, koring
Terry Gibbs, perkusjon, vibrafon
Allen Ginsberg, koring på «Don't Go Home with Your Hard-On»
Barry Goldberg, tangenter
Tom Hensley, tangenter
David Isaac, gitar
Pete Jolly, tangenter
Jim Keltner, trommer
Dan Kessel, gitar, tangenter, synthesizer, orgel, koring
David Kessel, gitar, koring
Clydie King, koring
Sneaky Pete Kleinow, pedalsteelgitar
Mike Lang, tangenter
Charles Loper, trombone
Sherlie Matthews, koring
Bill Mays, tangenter
Don Menza, saksofon, fløyte, blåserarrangement
Jay Migliori, saksofon
Art Munson, gitar
Ray Neapolitan, kontra- og elbass
Al Perkins, pedalsteelgitar
Ray Pohlman, gitar, bass
Emil Radocchia, perkusjon
Don Randi, tangenter
Jack Redmond, trombone
Bob Robitaille, synthesizerprogrammering
Devra Robitaille, synthesizer
Nino Tempo, rytmearrangement på «I Left a Woman Waiting» og «Iodine»
Bill Thedford, koring
Julia Tillman, koring
Oren Waters, koring
Lorna Willard, koring
Robert Zimmitti, perkusjon


== Coverinnspillinger ==
«True Love Leaves No Traces»: Dead Famous People på hyllestalbumet I'm Your Fan (1991), Tom Northcott (1997), Patricia O'Callaghan (2004)
«Paper Thin Hotel»: Close Lobsters (1990), The Fatima Mansions (1991), Tom Northcott (1997)
«Memories»: Maciej Zembaty («Wspomienia», 1983), The Blackeyed Susans (1993), The Extra Glenns (2002)
«I Left a Woman Waiting»: Tom Northcott (1997)
«Don't Go Home with Your Hard-On»: David McComb og Adam Peters på I'm Your Fan (1991)


== Litteratur ==
Simmons, Sylvie (2013). I'm your man : Leonard Cohens liv. Oversatt av Håvard Rem. Oslo: Cappelen Damm. ISBN 9788202410476. 


== Referanser ==


== Eksterne lenker ==
(en) Death of a Ladies' Man på Discogs 
(en) Death of a Ladies' Man på MusicBrainz 
The Leonard Cohen Files: sangtekstene
Rolling Stone: «Leonard Cohen's Doo-wop Nightmare» (Paul Nelson, 1978)